ส่วนที่ 1 องค์กรและสภาพแวดล้อม (Organizational Control and Environment
Measure)

องค์กรและสภาพแวดล้อม หมายถึง
การมีโครงสร้างองค์กรและสภาพแวดล้อมที่ดีซึ่งเป็นรากฐานที่สำคัญของระบบการควบคุมภายในที่มีประสิทธิผล
ดังนั้น จึงมีความจำเป็นที่ต้องสร้างสภาวะหรือ

ปัจจัยต่าง ๆ ซึ่งเอื้อให้ระบบการควบคุมภายในดำเนินไปได้ตามที่บริษัทมุ่งหวัง
เป็นการสร้างบรรยากาศ

การควบคุมเพื่อส่งเสริมให้ทุกคนในบริษัทตระหนักถึงความจำเป็นของระบบการควบคุมภายใน เช่น
การที่ฝ่ายบริหารให้ความสำคัญต่อความซื่อสัตย์สุจริตและจริยธรรมในการดำเนินธุรกิจ
การจัดการโครงสร้าง

ขององค์กรอย่างเหมาะสม การกำหนดหน้าที่อย่างชัดเจน
การมีนโยบายและระเบียบปฏิบัติที่เป็นลายลักษณ์อักษร เป็นต้น

1.1 คณะกรรมการได้ดูแลให้มีการกำหนดเป้าหมายการดำเนินธุรกิจที่ชัดเจนและวัดผลได้ เพื่อเป็น

แนวทางในการปฏิบัติงานของพนักงาน ใช่หรือไม่

þ ใช่ r ไม่ใช่

ข้อมูลเพิ่มเติม บริษัทฯ ได้มีการกำหนดเป้าหมายการดำเนินธุรกิจ เพื่อให้พนักงานได้

ยึดเป็นแนวทางปฏิบัติ ดังนี้

1.  เป้าหมายในระบบคุณภาพ (ISO 9001) ซึ่งมีรายละเอียดดังนี้

    1.  ให้ความพึงพอใจแก่ลูกค้า
        โดยปราศจากคำร้องเรียนหรือได้รับคำร้องเรียนจากลูกค้าอย่างเป็นทางการไม่เกิน 2
        ครั้งต่อไตรมาส

    2.  ให้บริการที่ตรงต่อเวลา ไม่ต่ำกว่าร้อยละ 99.98
        เทียบกับจำนวนเที่ยวบินที่ให้บริการทั้งหมดต่อปี

    3.  ให้บริการด้วยความปลอดภัย ไม่มีอุบัติเหตุที่เกี่ยวกับการให้บริการโดยตรงต่ออากาศยาน

2.  เป้าหมายที่กำหนดในแผนกลยุทธ์บริษัทฯ ปี พ.ศ.2546-2550 โดยอาศัยแนวคิด Balanced
    Scorecard ในการกำหนดมุมมองด้านต่างๆ ซึ่งมี รายละเอียด ดังนี้

    1.  มุมมองด้านการเงิน

    2.  มุมมองด้านลูกค้าและผู้มีส่วนได้เสีย

    3.  มุมมองด้านกระบวนการทำงาน

    4.  มุมมองด้านการเรียนรู้และพัฒนา

    5.  มุมมองด้านสังคม สิ่งแวดล้อม และอื่นๆ

3.  มีระบบงบประมาณที่เป็นตัวสะท้อน และควบคุมการดำเนินงาน รวมทั้ง งบประมาณในแต่ละปี
    จะต้องผ่านการพิจารณาอนุมัติโดยที่ประชุมคณะกรรมการบริษัทฯ

    2.  คณะกรรมการบริษัทได้ทบทวนเป้าหมายการปฏิบัติงานแล้วว่า
        การตั้งเป้าหมายได้ดำเนินการ

อย่างรอบคอบ และได้พิจารณาถึงความเป็นไปได้ของเป้าหมายที่กำหนด
ตลอดจนได้มีการวิเคราะห์ถึง

การให้สิ่งจูงใจหรือผลตอบแทนแก่พนักงานว่าเป็นไปอย่างสมเหตุสมผล โดยไม่มีการจูงใจหรือ

ให้ผลประโยชน์ตอบแทนที่เกินสมควรแก่พนักงานในลักษณะที่อาจนำไปสู่การกระทำทุจริตหรือประพฤติ

มิชอบ (เช่น ตั้งเป้าหมายยอดขายของบริษัทไว้สูงเกินความเป็นจริง
ทำให้เกิดแรงจูงใจในการตกแต่ง

ตัวเลขยอดขาย เป็นต้น)

þ ใช่ r ไม่ใช่

  ข้อมูลเพิ่มเติม ได้มีการนำระบบ KPI (Key Performance Index) มาใช้เป็นหลักเกณฑ์ใน

  การวัดผลการดำเนินงาน ซึ่งได้รับการอนุมัติโดยคณะกรรมการบริษัทฯ
  และเริ่มมีผลบังคับใช้ตั้งแต่ปี 2543 เป็นต้นมา อย่างไรก็ตาม ในปี 2546-2550 บริษัทฯ
  ได้มีการปรับปรุง KPI ดังกล่าว เพื่อให้สอดคล้องกับกลยุทธ์หลักของบริษัทฯ
  โดยได้เพิ่มจำนวนมุมมองใหม่จากเดิม 4 ด้านเป็น 5 ด้าน คือ มุมมองด้านสังคม สิ่งแวดล้อม
  และอื่นๆ

1.3
บริษัทได้มีการจัดโครงสร้างองค์กรที่ช่วยให้ฝ่ายบริหารสามารถดำเนินงานได้อย่างมีประสิทธิภาพ
หรือไม่

þ ใช่ r ไม่ใช่

  ข้อมูลเพิ่มเติม บริษัทฯ มีการจัดโครงสร้างองค์กร โดยเน้นการแบ่งแยกตามหน้าที่ และในปี
  2546 ได้มีการปรับโครงสร้างองค์กร
  ซึ่งเป็นโครงสร้างที่มุ่งเน้นงานบริหารความเสี่ยงเพื่อสร้างความเชื่อมั่นให้แก่ผู้ลงทุน
  ตลอดทั้งมุ่งเน้นงานด้านพัฒนาธุรกิจ เพื่อให้สอดคล้องกับทิศทาง และกลยุทธ์หลักของบริษัทฯ
  (เอกสารแนบ)

1.4 บริษัทมีข้อกำหนดเกี่ยวกับจริยธรรม (code of conduct)
และข้อกำหนดห้ามฝ่ายบริหารและพนักงานปฏิบัติตนในลักษณะที่อาจก่อให้เกิดความขัดแย้งทางผลประโยชน์กับกิจการเป็นลายลักษณ์อักษร
รวมทั้งบทลงโทษหากมีการฝ่าฝืน หรือไม่

þ มี r ไม่มี

  ข้อมูลเพิ่มเติม 1.บริษัทฯ มีการกำหนดไว้ในคู่มือนโยบาย และระเบียบข้อบังคับของบริษัท
  สำหรับพนักงาน

  2.คณะกรรมการบริษัทฯ ได้อนุมัติข้อพึงปฏิบัติทางจริยธรรม
  และได้ให้ฝ่ายบริหารและพนักงานลงนามรับทราบ โดยได้แจกข้อพึงปฏิบัติทางจริยธรรม (Code
  of Conduct) ให้กับคณะกรรมการบริษัทฯ ฝ่ายบริหารและพนักงานทุกท่าน เพื่อยึดถือปฏิบัติ

  3.คณะกรรมการบริษัทฯ ได้อนุมัตินโยบายเกี่ยวกับการกำกับดูแลกิจการ
  ตามหลักการกำกับดูแลกิจการที่ดี อันเป็นปัจจัยหลักในการเสริมสร้างให้บริษัทฯ
  มีระบบการปฏิบัติงานที่มีประสิทธิภาพ และเป็นพื้นฐานของการเติบโตที่ยั่งยืน
  โดยได้ยึดมั่นในการดำเนินธุรกิจให้สอดคล้องกับกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์ กฎหมายที่เกี่ยวข้องกับธุรกิจ และข้อบังคับของบริษัทฯ
  ข้อพึงปฏิบัติที่ดีสำหรับกรรมการบริษัทจดทะเบียน
  และหลักการการกำกับดูแลกิจการที่ดีของตลาดหลักทรัพย์
  รวมทั้งยึดมั่นในความรับผิดชอบต่อผู้มีส่วนได้เสียทุกฝ่าย สภาพแวดล้อม และประเทศชาติ ทั้งนี้
  ได้มีการเปิดเผยให้ผู้บริหารและพนักงานทราบโดย ทั่วกัน

  4.คณะกรรมการบริษัทฯ ได้อนุมัติแต่งตั้งคณะอนุกรรมการกำหนดค่าตอบแทน โดยมีอำนาจหน้าที่
  ความรับผิดชอบในการพิจารณาค่าตอบแทนของคณะกรรมการ คณะอนุกรรมการ
  และกรรมการผู้จัดการ เพื่อให้การกำหนดค่า ตอบแทนฯ เป็นไปโดยโปร่งใสและเหมาะสม

  5.คณะกรรมการบริษัทฯ ได้อนุมัติแต่งตั้งคณะอนุกรรมการสรรหา
  ทำหน้าที่รับผิดชอบในการพิจารณาคัดเลือกบุคคลที่จะดำรงตำแหน่งกรรมการอิสระ
  และกรรมการผู้จัดการในตำแหน่งที่ว่างลง ทั้งนี้
  เพื่อให้การสรรหากรรมการอิสระและกรรมการผู้จัดการของบริษัทฯ
  เป็นไปโดยโปร่งใสและนำมาซึ่งบุคลากรที่มีความรู้ความสามารถ
  อันจะก่อให้เกิดการบริหารงานที่มีประสิทธิภาพ และก่อให้เกิดบรรษัทภิบาลในบริษัทฯ มากยิ่งขึ้น

1.5 บริษัทมีการจัดทำนโยบายและระเบียบวิธีปฏิบัติงานเป็นลายลักษณ์อักษรในธุรกรรมด้านการเงิน
การจัดซื้อ และการบริหารทั่วไปที่รัดกุมและสามารถป้องกันการทุจริตได้หรือไม่

þ ใช่ r ไม่ใช่

ข้อมูลเพิ่มเติม บริษัทฯ ได้มีการจัดทำนโยบายและระเบียบวิธีปฏิบัติงานในด้านต่าง ๆ ดังนี้

1.  ด้านการเงิน เช่น คู่มือการเบิกจ่ายเงินสดย่อย, คู่มือการเบิกเงิน

  ทดรองจ่าย, คู่มือการจัดทำงบประมาณ, คู่มืออำนาจอนุมัติทางด้าน การเงิน เป็นต้น

2.  ด้านการจัดซื้อ เช่น คู่มือจัดซื้อ

3.  ด้านการบริหารทั่วไป เช่น คู่มือนโยบายคณะกรรมการบริษัทฯ, คู่มืออำนาจการอนุมัติสั่งการ,
    คู่มือนโยบาย และระเบียบข้อบังคับของบริษัทสำหรับพนักงาน, คู่มือความปลอดภัย,
    คู่มือการปฏิบัติงานเติมน้ำมัน

  อากาศยานสำหรับพนักงาน, ข้อบังคับกองทุนสำรองเลี้ยงชีพพนักงาน และ
  วิธีการปฏิบัติงานในระบบคุณภาพ เป็นต้น

1.6 ในการกำหนดนโยบายและแผนการปฏิบัติงาน บริษัทได้คำนึงถึงความเป็นธรรมต่อคู่ค้า
เพื่อประโยชน์ของบริษัทในระยะยาว ใช่หรือไม่

þ ใช่ r ไม่ใช่

ข้อมูลเพิ่มเติม บริษัทฯ ได้มีการปฏิบัติและดำเนินการตาม User Agreement ที่ทางบริษัทฯ

  กับผู้ใช้บริการได้กระทำตามข้อตกลงร่วมกัน เช่น การเก็บค่าบริการจาก ผู้ค้าน้ำมัน ( Fuel
  Supplier ) และสิทธิในการใช้อุปกรณ์ที่เท่าเทียมกัน เป็นต้น

  นอกจากนี้ คณะกรรมการบริษัทฯ ได้อนุมัตินโยบายเกี่ยวกับการกำกับดูแล

  กิจการตามหลักการกำกับดูแลกิจการที่ดี อันเป็นปัจจัยหลักในการเสริมสร้างให้บริษัทฯ
  มีระบบการปฏิบัติงานที่มีประสิทธิภาพ และเป็นพื้นฐานของการเติบโตที่ยั่งยืน
  โดยยึดถือหลักสิทธิและความเท่าเทียมกันของผู้ถือหุ้น และผู้มีส่วนได้เสีย ซึ่งเป็น 1 ในหลัก 7
  ประการของนโยบายเกี่ยวกับการกำกับดูแล กิจการของบริษัทฯ

ส่วนที่ 2 การบริหารความเสี่ยง (Risk Management Measure)

การประกอบธุรกิจของบริษัทย่อมดำเนินการอยู่ท่ามกลางความเสี่ยงทางธุรกิจตลอดเวลา

โดยสาเหตุของความเสี่ยงอาจมาจากปัจจัยภายใน เช่น ผู้บริหารขาดความซื่อสัตย์และจริยธรรม

บริษัทขยายงานอย่างรวดเร็วเกินไปทำให้ระบบงานไม่สามารถรองรับได้ หรือการกำกับดูแลไม่ทั่วถึง
เป็นต้น และปัจจัยภายนอก เช่น การเปลี่ยนแปลงของเทคโนโลยี หรือพฤติกรรมการบริโภคสินค้า
ทำให้มีผลกระทบต่อส่วนแบ่งการตลาด เป็นต้น ด้วยเหตุนี้
การที่จะนำพาให้บริษัทรอดพ้นจากอันตรายที่เกิดจากความเสี่ยงดังกล่าวได้นั้น
ฝ่ายบริหารจำเป็นต้องดำเนินการต่อไปนี้อย่างสม่ำเสมอ

(1) พิจารณาหรือไตร่ตรองถึงลักษณะความเสี่ยงที่บริษัทประสบอยู่ หรือคาดว่าจะประสบ
(Identification of risk)

(2) วิเคราะห์ผลกระทบของความเสี่ยงนั้น ๆ ต่อบริษัท และโอกาสที่ความเสี่ยงนั้น ๆ

จะเกิดขึ้น (Analysis of risk)

(3) กำหนดมาตรการเพื่อลดความเสี่ยงให้อยู่ในระดับที่เหมาะสม (Management of risk)

2.1 บริษัทมีการประเมินอย่างสม่ำเสมอหรือไม่ว่า
การประกอบธุรกิจของบริษัทมีปัจจัยใดบ้างที่เป็นปัจจัยความเสี่ยงทั้งที่มาจากภายนอกและภายใน
ซึ่งอาจมีผลกระทบต่อการดำเนินธุรกิจของบริษัท

อย่างมีนัยสำคัญ

þ มี r ไม่มี

ข้อมูลเพิ่มเติม

1.  บริษัทฯ มีการแต่งตั้งคณะกรรมการจัดการความเสี่ยง เพื่อรับผิดชอบ
    เกี่ยวกับการประเมินและบริหารความเสี่ยง
    และเพื่อให้มั่นใจได้ว่าการพัฒนาการบริหารความเสี่ยงจัดทำขึ้นอย่างมีประสิทธิผล บริษัทฯ
    จึงได้ว่าจ้างบริษัท ไพร้ซวอเตอร์เฮาส์คูเปอร์ส ริสค์ แมเนจเม้นท์ เซอร์วิสเซส จำกัด
    เป็นที่ปรึกษาในการพัฒนาการบริหารความเสี่ยง
    ซึ่งครอบคลุมถึงการทำความเข้าใจเกี่ยวกับบริษัทฯ การรวบรวมข้อมูล การระบุปัจจัยเสี่ยง
    การวิเคราะห์ความเสี่ยง และการกำหนดวิธีการควบคุมเพื่อป้องกัน ความเสี่ยง
    และเพื่อให้การดำเนินการบริหารความเสี่ยงสามารถครอบคลุมทุกกระบวนการทางธุรกิจ
    บริษัทฯ จึงได้มีการจัดตั้งคณะทำงานโครงการบริหารความเสี่ยง
    เพื่อทำหน้าที่ร่วมกันประเมินความเสี่ยง กำหนดตัวชี้วัด
    และจัดทำแผนการจัดการความเสี่ยงทั่วทั้งบริษัทฯ

2.  บริษัทฯ มีแผนกบริหารหลักทรัพย์ ทำหน้าที่ดูแลและรับผิดชอบให้บริษัทฯ
    มีการปฏิบัติตามกฎหมายว่าด้วยหลักทรัพย์และตลาดหลักทรัพย์และ ข้อกำหนดของตลาดหลักทรัพย์

3.  เนื่องจากลักษณะธุรกิจของบริษัทฯ เป็นธุรกิจด้านการให้บริการเติมน้ำมันอากาศยาน
    ดังนั้นความเสี่ยงที่เป็นนัยสำคัญ คือ ความเสี่ยงที่บริษัทฯ ไม่สามารถให้บริการเติมน้ำมันได้
    เช่น การเกิดเพลิงไหม้ อุบัติเหตุต่าง ๆ ที่อาจเกิดขึ้น เป็นต้น บริษัทฯ
    จึงได้มีการพิจารณาในความเสี่ยงที่มาจากปัจจัยภายในและภายนอกทุกปี ทั้งนี้
    นอกจากการแต่งตั้งคณะกรรมการ จัดการความเสี่ยง
    และคณะทำงานโครงการบริหารความเสี่ยงแล้ว บริษัทฯ ยังได้มีการแต่งตั้งคณะทำงานต่างๆ
    ในการประเมินและบริหารความเสี่ยงที่เกี่ยวข้อง เช่น

    -   คณะทำงานต่ออายุสัญญาประกันภัย โดยจะทำการวิเคราะห์เหตุการณ์ที่อาจจะเกิดขึ้น
        เพื่อพิจารณาการทำประกันภัยใหม่ในแต่ละปี รวมทั้งมีการทำ Site Survey จาก
        ผู้เชี่ยวชาญชั้นนำจากต่างประเทศ

    -   คณะกรรมการความปลอดภัยฯ เพื่อทำหน้าที่ดูแลด้านความปลอดภัย เป็นต้น

2.2 บริษัทได้มีการวิเคราะห์หรือไม่ว่า เหตุการณ์ใดที่จะทำให้ปัจจัยที่เป็นความเสี่ยงนั้นเกิดขึ้น

þ มี r ไม่มี

ข้อมูลเพิ่มเติม บริษัทฯ ได้มีการวิเคราะห์ถึงเหตุการณ์ที่จะทำให้ปัจจัยที่เป็นความเสี่ยงนั้น

  เกิดขึ้นเช่น ในการทำประกันภัย บริษัทฯ ได้มีการวิเคราะห์ถึงเหตุการณ์ต่างๆ
  ที่อาจจะเกิดขึ้นในหลายๆ ด้าน
  อุบัติเหตุที่อาจเกิดขึ้นกับรถเติมน้ำมันตลอดจนความเสียหายกับผู้ที่เกี่ยวข้องในด้านต่างๆ
  รวมทั้งมีการเตรียมความพร้อมของแผนฉุกเฉินเพื่อรองรับสถานการณ์ต่างๆ

2.3 บริษัทกำหนดให้มีมาตรการในการติดตามเหตุการณ์ที่เป็นสาเหตุของปัจจัยความเสี่ยง
รวมทั้งมาตรการในการลดความเสี่ยงเหล่านั้น ใช่หรือไม่

þ ใช่ r ไม่ใช่

ข้อมูลเพิ่มเติม บริษัทฯ ได้กำหนดมาตรการต่าง ๆ ดังนี้

1.  กำหนดให้มีการจัดทำระบบการบริหารความเสี่ยง
    และกำหนดให้พนักงานทุกคนมีหน้าที่และความรับผิดชอบในการบริหารความเสี่ยงในส่วนงานที่ตนรับผิดชอบ

2.  กำหนด Procedure ให้พนักงานปฏิบัติตามในการทำงาน
    เพื่อลดความเสี่ยงจากการทำงานและเพื่อให้สามารถปฏิบัติงานได้อย่างปลอดภัย

3.  กำหนดให้มีการทำ Safety Audit โดยคณะกรรมการความปลอดภัยฯ
    และคณะอนุกรรมการความปลอดภัยฯ เป็นประจำทุกเดือน

4.  มีการจัดทำ Joint Inspection ซึ่งเป็นการตรวจสอบของบริษัทน้ำมันจากต่างประเทศ เช่น
    การตรวจสอบทางด้านคุณภาพน้ำมัน อุปกรณ์ และ การปฏิบัติงาน เป็นต้น

5.  มีการแต่งตั้งคณะอนุกรรมการกิจการเชื้อเพลิง
    เพื่อทำหน้าที่ติดตามและตรวจสอบความปลอดภัยในการทำงานและคุณภาพน้ำมัน รวมถึงการ
    ถ่ายทอดเทคโนโลยีใหม่ๆ เพิ่มเติมให้แก่บริษัทฯ อีกด้วย

2.4
บริษัทได้แจ้งให้พนักงานทุกคนที่เกี่ยวข้องรับทราบและปฏิบัติตามมาตรการบริหารความเสี่ยงที่กำหนดไว้
ใช่หรือไม่

þ ใช่ r ไม่ใช่

ข้อมูลเพิ่มเติม 1. บริษัทฯ มีการจัดทำประกาศเรื่อง การวางระบบบริหารความเสี่ยงให้

  พนักงานทุกคนรับทราบ และปฏิบัติตาม ซึ่งบริษัทฯ
  ถือเป็นนโยบายสำคัญอย่างยิ่งในการจัดให้มีการบริหารความเสี่ยงอย่างเป็นระบบ
  รวมทั้งกำหนดให้พนักงานทุกคนดำเนินงานควบคุมความเสี่ยงอย่างต่อเนื่อง
  เพื่อให้การพัฒนาด้านบริหารความเสี่ยงเป็นระบบและมีประสิทธิภาพ

2.  บริษัทฯ มีช่องทางการสื่อสารให้พนักงานทุกคนรับทราบ และปฏิบัติตาม ดังนี้

    1.  เมื่อมีการรับพนักงานเข้ามาใหม่ทุกครั้ง ทางบริษัทฯ
        มีการจัดอบรมให้พนักงานได้รับทราบถึงวิธีการปฏิบัติงาน การอบรมด้านความ
        ปลอดภัยในการทำงาน

    2.  มีการแจกคู่มือการปฏิบัติงาน ที่เกี่ยวข้องให้พนักงานเพื่อรับทราบและปฏิบัติ

    3.  มีการจัดพนักงานเข้ารับการอบรมอย่างต่อเนื่อง โดยการฝึกอบรม
        ภายในและภายนอกบริษัทฯ อย่างสม่ำเสมอ

2.5 บริษัทมีการติดตามว่าหน่วยงานต่าง ๆ ได้ปฏิบัติตามแผนการบริหารความเสี่ยงที่กำหนดไว้
ใช่หรือไม่

þ ใช่ r ไม่ใช่

ข้อมูลเพิ่มเติม บริษัทฯ มีหน่วยงานที่ทำหน้าที่ในการติดตามหน่วยงานต่าง ๆ ให้ปฏิบัติตาม

แผนการบริหารความเสี่ยงที่กำหนดไว้ คือ

1.  แผนกบริหารความเสี่ยง

2.  คณะทำงาน ISO Audit

3.  งานตรวจสอบภายใน

4.  แผนกบริหารหลักทรัพย์

5.  คณะกรรมการความปลอดภัย อาชีวอนามัยและสภาพแวดล้อมใน การทำงาน

6.  คณะทำงานระบบการจัดการอาชีวอนามัยและความปลอดภัย มอก.18000

ส่วนที่ 3 การควบคุมการปฏิบัติงานของฝ่ายบริหาร (Management Control Activities)

การควบคุมการปฏิบัติงานของฝ่ายบริหาร เป็นกิจกรรมที่มีความสำคัญเพื่อให้บริษัทมั่นใจว่า

แนวทางที่ฝ่ายบริหารกำหนดไว้ได้รับการตอบสนองและปฏิบัติตามจากทุกคนในบริษัท
ซึ่งแนวทางดังกล่าว ได้แก่

(1) การกำหนดอำนาจและระดับการอนุมัติรายการเป็นไปอย่างเหมาะสม

(2) มีการแบ่งแยกหน้าที่ที่อาจเอื้อให้เกิดการกระทำที่ทุจริตออกจากกัน

(3) มีการกำหนดขั้นตอน และวิธีการทำธุรกรรมกับผู้ถือหุ้นรายใหญ่ กรรมการ ผู้บริหาร

หรือผู้ที่เกี่ยวข้องกับบุคคลดังกล่าวอย่างเหมาะสม เพื่อป้องกันการถ่ายเทผลประโยชน์

(4) การกำหนดวิธีการเพื่อให้แน่ใจว่า บริษัทได้ปฏิบัติตามกฎหมายและข้อบังคับที่เกี่ยวข้อง

3.1 บริษัทมีการกำหนดขอบเขตอำนาจหน้าที่และวงเงินอำนาจอนุมัติของฝ่ายบริหารในแต่ละระดับ
ไว้อย่างชัดเจนและเป็นลายลักษณ์อักษร ใช่หรือไม่

þ ใช่ r ไม่ใช่

ข้อมูลเพิ่มเติม บริษัทฯ มีคู่มืออำนาจการอนุมัติสั่งการ (Manual of Authorities) โดยมี

วัตถุประสงค์ ดังนี้

1.  เพื่อกำหนดแนวทางการอนุมัติสั่งการเพื่อให้การบริหารงานของบริษัทฯ เป็นไปอย่างคล่องตัว
    มีประสิทธิภาพ และถูกต้องตามขอบเขตอำนาจที่ได้รับมอบหมาย

2.  เพื่อให้มีระบบการควบคุมภายในและตรวจสอบที่มีประสิทธิผล
    เหมาะสมกับการดำเนินธุรกิจของบริษัทฯ

3.2 บริษัทมีการแบ่งแยกหน้าที่ความรับผิดชอบในงาน 3 ด้านต่อไปนี้ ออกจากกันโดยเด็ดขาด
เพื่อเป็นการตรวจสอบซึ่งกันและกัน ใช่หรือไม่ (1) หน้าที่อนุมัติ (2)
หน้าที่บันทึกรายการบัญชีและข้อมูลสารสนเทศ และ (3) หน้าที่ในการดูแลจัดเก็บทรัพย์สิน
þ ใช่ r ไม่ใช่

ข้อมูลเพิ่มเติม บริษัทฯ มีการแบ่งแยกหน้าที่ความรับผิดชอบในงาน 3 ด้าน ดังนี้

1.  หน้าที่อนุมัติจะเป็นไปตามคู่มืออำนาจการอนุมัติสั่งการ (Manual of Authorities)

2.  หน้าที่บันทึกรายการบัญชีและข้อมูลสารสนเทศ เป็นหน้าที่ของฝ่ายการเงินและบัญชี
    (งานทางด้านบัญชี)

3.  หน้าที่ในการดูแลจัดเก็บทรัพย์สิน เป็นหน้าที่ของฝ่ายทรัพยากรบุคคลและธุรการ และ
    ฝ่ายการเงินและบัญชี (งานทางด้านการเงิน)

3.3 ในกรณีที่บริษัทมีการทำธุรกรรมกับผู้ถือหุ้นรายใหญ่ กรรมการ ผู้บริหาร
หรือผู้ที่เกี่ยวข้องกับบุคคลดังกล่าว
บริษัทมีมาตรการที่รัดกุมเพื่อติดตามให้การทำธุรกรรมนั้นต้องผ่านขั้นตอนการอนุมัติที่กำหนด ใช่หรือไม่

þ ใช่ r ไม่ใช่ r ไม่มีกรณีดังกล่าว

ข้อมูลเพิ่มเติม ในการทำธุรกรรมกับผู้ถือหุ้นรายใหญ่ จะมีการทำสัญญา User Agreement

  อย่างชัดเจนและต้องปฏิบัติให้เป็นไปตามสัญญา User Agreement ที่ทำไว้ร่วมกัน
  สำหรับการทำธุรกรรมอย่างอื่น บริษัทฯ มีข้อบังคับและหลักเกณฑ์การดำเนินงานของบริษัทที่ชัดเจน
  รวมทั้งต้องได้รับการอนุมัติจากผู้มีอำนาจตามที่ได้รับมอบอำนาจจากคณะกรรมการบริษัทฯ

3.4 ในกรณีที่มีการทำธุรกรรมตาม 3.3
การพิจารณาอนุมัติธุรกรรมนั้นได้กระทำโดยผู้ที่ไม่มีส่วนได้เสียในธุรกรรมนั้นเท่านั้น ใช่หรือไม่
þ ใช่ r ไม่ใช่ r ไม่มีกรณีดังกล่าว

ข้อมูลเพิ่มเติม เช่น

- บริษัทฯ ได้มีการปฏิบัติและดำเนินการตาม User Agreement ที่ทางบริษัทฯ

  กับผู้ใช้บริการได้กระทำตามข้อตกลงร่วมกัน เช่น การเก็บค่าบริการจากผู้ค้าน้ำมัน(Fuel
  Supplier) และสิทธิในการใช้อุปกรณ์ที่เท่าเทียมกัน เป็นต้น

5.  ในกรณีที่มีการทำธุรกรรมตาม 3.3 การพิจารณาอนุมัติธุรกรรมนั้น
    ได้คำนึงถึงประโยชน์สูงสุดของบริษัทเป็นสำคัญและพิจารณาโดยถือเสมือนเป็นรายการที่กระทำกับบุคคลภายนอก(on
    arms’ length basis) ใช่หรือไม่
    þ ใช่ r ไม่ใช่ r ไม่มีกรณีดังกล่าว

ข้อมูลเพิ่มเติม เช่น การปรับขึ้นค่าผลประโยชน์ตอบแทนการให้บริการเติมน้ำมันอากาศยาน

  (Airport Concession Fee) ที่ทำกับบริษัท ท่าอากาศยานไทย จำกัด (มหาชน)
  ซึ่งจะต้องผ่านการพิจารณาอนุมัติจากคณะกรรมการบริษัทฯ โดยคำนึงถึงความถูกต้อง
  และเหตุผลในการดำเนินธุรกิจ

3.6 ในกรณีที่ได้มีการอนุมัติธุรกรรมกับผู้ที่เกี่ยวข้องในลักษณะที่มีผลผูกพันบริษัทในระยะยาวไปแล้ว
(เช่น การทำสัญญาซื้อขายสินค้า การให้กู้ยืม การค้ำประกัน)
ได้มีการติดตามให้ปฏิบัติตามเงื่อนไขที่ตกลงกันไว้ตลอดระยะเวลาที่มีผลผูกพันบริษัทหรือไม่ (เช่น
ติดตามการชำระคืนหนี้ตามกำหนด การทบทวนความเหมาะสมของสัญญา เป็นต้น)

þ ใช่ r ไม่ใช่ r ไม่มีกรณีดังกล่าว

  ข้อมูลเพิ่มเติม มีการติดตามให้ปฏิบัติตามเงื่อนไขที่ได้ตกลงกันไว้ เช่น การทำสัญญาเช่าพื้นที่

  ในเขตและนอกเขตลานจอดเครื่องบินท่าอากาศยานกรุงเทพ และเช่าท่อส่งเชื้อเพลิงกับ บริษัท
  ท่าอากาศยานไทย จำกัด (มหาชน) และการทำสัญญาแก้ไขเพิ่มเติมสัญญาปรับโครงสร้างหนี้ฉบับที่
  2 ระหว่างกลุ่มเจ้าหนี้กับ บริษัท ขนส่งน้ำมันทางท่อ จำกัด (FPT)

3.7 กรณีที่บริษัทมีมาตรการเกี่ยวกับการทำธุรกรรมตาม 3.3 มาตรการดังกล่าวครอบคลุมไปถึง
กรณีที่ ผู้ที่เกี่ยวข้องดังกล่าว นำโอกาสหรือประโยชน์ของบริษัทไปใช้เพื่อประโยชน์ส่วนตัวด้วย
ใช่หรือไม่
r ใช่ r ไม่ใช่ þ ไม่มีกรณีดังกล่าว

ข้อมูลเพิ่มเติม เนื่องจากลักษณะของธุรกิจเป็นการบริการที่ไม่สามารถเอื้ออำนวยให้นำไป

ใช้ประโยชน์ส่วนตัวได้

3.8 ในกรณีที่บริษัทมีเงินลงทุนในบริษัทย่อยหรือบริษัทร่วม บริษัทมีการติดตามดูแลการดำเนินงาน
ของบริษัทย่อยหรือบริษัทร่วมอย่างสม่ำเสมอ
รวมทั้งมีการกำหนดทิศทางให้บุคคลที่บริษัทแต่งตั้งให้เป็นกรรมการหรือผู้บริหารในบริษัทดังกล่าวถือปฏิบัติ
ใช่หรือไม่

þ ใช่ r ไม่ใช่ r ไม่มีกรณีดังกล่าว

ข้อมูลเพิ่มเติม บริษัทฯ มีเงินลงทุนในบริษัทย่อย คือ บริษัท บริการน้ำมันอากาศยาน จำกัด

  (IPS) และบริษัท ไทยเชื้อเพลิงการบิน จำกัด (TARCO) ซึ่งมีการจัดทำ
  โครงสร้างองค์กรไว้อย่างชัดเจน ทั้งนี้
  งานตรวจสอบภายในได้เข้าทำการประเมินผลการควบคุมภายในเป็นประจำทุกปี

3.9 บริษัทมีมาตรการที่จะติดตามให้การดำเนินงานของบริษัทเป็นไปตามกฎหมายที่เกี่ยวข้องหรือไม่
ทั้งนี้ เพื่อลดความเสี่ยงในการประกอบธุรกิจและรักษาชื่อเสียงของบริษัท

þ มี r ไม่มี

ข้อมูลเพิ่มเติม บริษัทฯ มีมาตรการในการติดตามให้การดำเนินงานของบริษัทฯ เป็นไปตาม

กฎหมายที่เกี่ยวข้อง เช่น

1.  การปฏิบัติตามกฎหมายที่เกี่ยวกับ พรบ.ควบคุมน้ำมันเชื้อเพลิง พ.ศ.2542
    การใช้สถานที่ทำการค้า ซึ่งเป็นที่รังเกียจหรืออาจเป็นอันตรายต่อสุขภาพ
    การอนุญาตสำหรับการใช้สถานที่สำหรับเก็บรักษาตั้งถัง เพื่อขอต่อใบอนุญาตจากทางการทุกปี

2.  การปฏิบัติตามกฎหมายของกระทรวงแรงงานและสวัสดิการสังคม ซึ่งทำให้บริษัทฯ
    ได้รับรางวัลการประกวดสถานประกอบการดีเด่นด้านความ

  ปลอดภัย อาชีวอนามัยและสภาพแวดล้อมในการทำงานระดับประเทศ ประจำปี 2543 – 2546

3.  การปฏิบัติตามกฎหมายว่าด้วยหลักทรัพย์และตลาดหลักทรัพย์ ข้อกำหนดของตลาดหลักทรัพย์
    หรือกฎหมายที่เกี่ยวข้องกับธุรกิจของบริษัทฯ

  ทั้งนี้ มีการสอบทานการปฏิบัติงานโดยงานตรวจสอบภายใน แผนกบริหาร หลักทรัพย์
  และคณะกรรมการความปลอดภัย อาชีวอนามัย และสภาพแวดล้อมในการทำงาน

  อนึ่ง ในปี 2546 บริษัทฯ ได้ว่าจ้าง บริษัท ไทยเรทติ้งแอนด์อินฟอร์เมชั่นเซอร์วิส จำกัด (ทริส)
  ให้เข้ามาทบทวนผลการจัดอันดับการกำกับดูแลกิจการ และบริษัทฯ
  ได้รับการจัดอันดับการกำกับดูแลกิจการที่ดีขึ้นเมื่อเทียบกับปีที่ผ่านมา โดยได้รับการจัดอันดับฯ
  ในระดับ “ดีมาก” จากเดิมที่ได้รับการจัดอันดับฯ ในระดับ “ดีถึงดีมาก”

3.10 ในกรณีที่บริษัทเคยมีการกระทำที่ฝ่าฝืนกฎหมาย บริษัทมีมาตรการแก้ไขและป้องกันมิให้เกิด
การกระทำในลักษณะนั้นอีก หรือไม่

r มี r ไม่มี þ ไม่มีกรณีดังกล่าว

ส่วนที่ 4 ระบบสารสนเทศและการสื่อสารข้อมูล (Information and Communication
Measure)

หลักการประการหนึ่งของการปฏิบัติหน้าที่ด้วยความระมัดระวังไม่ว่าจะเป็นสำหรับกรรมการ

ผู้บริหาร ผู้ถือหุ้น หรือผู้ที่เกี่ยวข้อง ก็คือ การตัดสินใจบนพื้นฐานที่มีข้อมูลที่มีคุณภาพและเพียงพอต่อ

การตัดสินใจ ไม่ว่าจะเป็นข้อมูลทางการเงินหรือข้อมูลอื่น ดังนั้น
การสื่อสารข้อมูลดังกล่าวไปยังผู้ที่เกี่ยวข้องจึงเป็นสิ่งจำเป็นอย่างยิ่งและเป็นสิ่งที่จะช่วยให้เกิดความมีประสิทธิผลของระบบการควบคุมภายใน

ข้อมูลที่มีคุณภาพควรมีคุณสมบัติดังนี้

(1) มีเนื้อหาที่จำเป็นเพียงพอต่อการตัดสินใจ

(2) มีความถูกต้องสมบูรณ์

(3) มีความเป็นปัจจุบัน

(4) มีรูปแบบที่เข้าใจง่าย

(5) มีการจัดเก็บที่ดี

    1.  ในการเสนอเรื่องให้คณะกรรมการพิจารณา บริษัทได้จัดให้มีข้อมูลที่สำคัญต่าง ๆ
        อย่างเพียงพอ

เพื่อให้คณะกรรมการใช้ประกอบการตัดสินใจ ใช่หรือไม่ (ข้อมูลที่สำคัญต่าง ๆ ได้แก่
รายละเอียดของเรื่องที่เสนอให้พิจารณา เหตุผล ผลกระทบต่อบริษัท ทางเลือกต่าง ๆ เป็นต้น)

þ ใช่ r ไม่ใช่

ข้อมูลเพิ่มเติม บริษัทฯ มีการจัดทำเอกสารประกอบการประชุม ซึ่งระบุข้อมูลที่สำคัญต่างๆ

ให้คณะกรรมการบริษัทฯ พิจารณาก่อนการประชุมทุกครั้ง

4.2
กรรมการบริษัทได้รับหนังสือนัดประชุมหรือเอกสารประกอบการประชุมที่ระบุข้อมูลที่จำเป็นและเพียงพอต่อการพิจารณาก่อนการประชุม
อย่างน้อยภายในระยะเวลาขั้นต่ำตามที่กฎหมายกำหนด ใช่หรือไม่

þ ใช่ ได้รับก่อนวันประชุมไม่น้อยกว่า…7…วัน r ไม่ใช่

3.  รายงานการประชุมกรรมการ
    มีรายละเอียดตามควรที่ทำให้ผู้ถือหุ้นสามารถตรวจสอบความเหมาะสมในการปฏิบัติหน้าที่ของกรรมการได้หรือไม่
    เช่น
    ได้มีการบันทึกข้อซักถามของกรรมการความเห็นหรือข้อสังเกตของกรรมการในเรื่องที่พิจารณา
    ความเห็นของกรรมการรายที่ไม่เห็นด้วยกับเรื่องที่เสนอพร้อมเหตุผล เป็นต้น

þ ใช่ r ไม่ใช่

ข้อมูลเพิ่มเติม บริษัทฯ เป็น 1 ใน 15 บริษัทที่ได้รับรางวัล Best Corporate Governance
Report

  ในงาน SET Awards 2003 ซึ่งวารสารการเงินการธนาคารและตลาดหลักทรัพย์จัดขึ้น
  โดยรางวัลดังกล่าวเป็นรางวัลที่มอบให้กับบริษัทจดทะเบียนที่ดีเด่นในด้านการรายงานการปฏิบัติตามหลักการการกำกับดูแลกิจการที่ดี
  15 ข้อ ในรายงานประจำปี 2545 ของบริษัทฯ รวมทั้งบริษัทฯ ยังได้รับรางวัล Disclosure
  Report Award 2003 จากสำนักงาน ก.ล.ต.ซึ่งเป็นรางวัลที่มอบให้กับบริษัท
  จดทะเบียนที่สมควรได้รับการชมเชย และเป็นแบบอย่างที่ดีให้กับบริษัท
  จดทะเบียนอื่นในเรื่องการจัดทำข้อมูลรายงานประจำปี 2545

4.4 บริษัทจัดเก็บเอกสารประกอบการบันทึกบัญชีและบัญชีต่าง ๆ
ไว้ครบถ้วนเป็นหมวดหมู่และไม่เคยได้รับแจ้งจากผู้สอบบัญชีว่ามีข้อบกพร่องในเรื่องนี้
หรือเคยได้รับแจ้งแต่ได้แก้ไขข้อบกพร่องนั้นอย่างครบถ้วนแล้ว ใช่หรือไม่
þ ใช่ r ไม่ใช่

ข้อมูลเพิ่มเติม บริษัทฯ มีการจัดเก็บเอกสารแยกไว้เป็นหมวดหมู่ เช่น ใบสำคัญจ่าย,

  ใบสำคัญรับ, ใบโอนบัญชี และเอกสารประกอบการลงบัญชีต่างๆ เป็นต้น เป็นรายปี
  พร้อมทั้งได้มีการจัดสถานที่และอุปกรณ์สำหรับรองรับการจัดเก็บเอกสารทางบัญชีไว้อย่างเพียงพอและเหมาะสม
  ซึ่งได้กำหนดให้มีผู้ดูแล การจัดเก็บดังกล่าวไว้อย่างชัดเจน

5.  คณะกรรมการได้พิจารณาแล้วใช่หรือไม่ว่า ฝ่ายบริหารได้ใช้นโยบายบัญชีตามหลักการบัญชี

ที่รับรองทั่วไปและเหมาะสมกับลักษณะธุรกิจของบริษัท โดยไม่เลือกใช้นโยบายบัญชีที่ทำให้บริษัทแสดง

ผลประกอบการที่คลาดเคลื่อนจากความเป็นจริง

þ ใช่ r ไม่ใช่

ข้อมูลเพิ่มเติม บริษัทฯ ได้ใช้นโยบายบัญชีเป็นไปตามหลักการบัญชีที่รับรองทั่วไป ซึ่งได้รับ

การตรวจสอบและเสนอแนะโดยผู้สอบบัญชีภายนอก

ส่วนที่ 5 ระบบการติดตาม (Monitoring)

การที่บริษัทจะดำเนินงานได้อย่างมีประสิทธิภาพและประสิทธิผล บริษัทควรต้องติดตาม

อย่างสม่ำเสมอว่า มีการปฏิบัติตามเป้าหมายที่วางไว้
ระบบการควบคุมภายในยังดำเนินอยู่อย่างต่อเนื่อง
และมีการปรับปรุงแก้ไขให้สอดคล้องกับสถานการณ์ที่เปลี่ยนแปลงไป รวมทั้งข้อบกพร่องต่าง ๆ
ได้รับการแก้ไขอย่างทันท่วงที

5.1 กรณีที่บริษัทมีการกำหนดเป้าหมายการดำเนินธุรกิจ คณะกรรมการได้เปรียบเทียบ
ผลการดำเนินงานของฝ่ายบริหารว่าเป็นไปตามเป้าหมายการดำเนินธุรกิจที่กำหนดไว้ ใช่หรือไม่

þ ใช่ r ไม่ใช่ r ไม่มีกรณีดังกล่าว

ข้อมูลเพิ่มเติม 1. ฝ่ายบริหารมีการรายงานผลเป็นรายไตรมาส และรายปีต่อคณะกรรมการ

 บริษัทฯ

  2. คณะกรรมการบริษัทฯ ได้อนุมัติให้จัดทำแบบประเมินผลตนเองของกรรมการบริษัทฯ
  และแบบประเมินผลคณะกรรมการบริษัทฯ เป็นประจำทุกปี ทั้งนี้ เพื่อให้กรรมการบริษัทฯ
  สามารถประเมินบทบาท ความมี ประสิทธิผลในการบริหารงาน
  และการกำกับดูแลกิจการทั้งของตนเองในฐานะกรรมการบริษัทฯ และของคณะกรรมการบริษัทฯ
  โดยรวม อันจะเป็นแนวทางในการปรับปรุงการดำเนินงานของคณะกรรมการบริษัทฯ ให้ดียิ่งขึ้น
  อีกทั้งยังเป็นการเปิดโอกาสให้คณะกรรมการบริษัทฯ
  ร่วมกันพิจารณาถึงปัญหาจากการดำเนินงานที่ผ่านมา

5.2 กรณีที่ผลการดำเนินงานที่เกิดขึ้นมีความแตกต่างจากเป้าหมายที่กำหนดไว้
บริษัทได้ดำเนินการแก้ไขภายในระยะเวลาที่เหมาะสม ใช่หรือไม่

þ ใช่ r ไม่ใช่ r ไม่มีกรณีดังกล่าว

ข้อมูลเพิ่มเติม ในการประชุมคณะกรรมการบริษัทฯ มีวาระการติดตามให้มีการดำเนินการ

และแก้ไข

5.3 บริษัทจัดให้มีการตรวจสอบการปฏิบัติตามระบบการควบคุมภายในที่วางไว้อย่างสม่ำเสมอ
ใช่หรือไม่

þ ใช่ r ไม่ใช่

ข้อมูลเพิ่มเติม บริษัทฯ ได้จัดให้มีระบบการตรวจสอบภายในขึ้น เพื่อเป็นกลไกที่สำคัญ และ

มีความเป็นอิสระในการตรวจสอบการปฏิบัติตามระบบการควบคุมภายใน

4.  กรณีที่บริษัทมีการตรวจสอบภายใน บริษัทได้กำหนดให้การรายงานผลการตรวจสอบต้อง
    รายงานตรงต่อคณะกรรมการหรือคณะกรรมการตรวจสอบ
    เพื่อให้ผู้ตรวจสอบภายในสามารถปฏิบัติงานได้อย่างอิสระและเสนอรายงานผลการตรวจสอบได้อย่างตรงไปตรงมา
    ใช่หรือไม่

þ ใช่ r ไม่ใช่ r ไม่มีกรณีดังกล่าว

ข้อมูลเพิ่มเติม ได้มีการระบุไว้ในกฎบัตร ว่าด้วยวัตถุประสงค์ อำนาจ หน้าที่
และความรับผิดชอบของงานตรวจสอบภายใน ซึ่งได้รับการอนุมัติโดยกรรมการผู้จัดการ และ
คณะกรรมการตรวจสอบ

5.  เมื่อมีการตรวจพบข้อบกพร่องที่เป็นสาระสำคัญ ได้มีการรายงานต่อคณะกรรมการบริษัท/

คณะกรรมการตรวจสอบ เพื่อพิจารณาสั่งการแก้ไขภายในระยะเวลาอันควร ใช่หรือไม่

þ ใช่ r ไม่ใช่ r ไม่มีกรณีดังกล่าว

  ข้อมูลเพิ่มเติม
  มีการกำหนดให้นำรายงานการตรวจสอบเสนอในการประชุมคณะกรรมการตรวจสอบทุกครั้ง
  และหากตรวจพบข้อบกพร่องที่เป็นสาระสำคัญ
  คณะกรรมการตรวจสอบจะรายงานผลต่อคณะกรรมการบริษัทฯ

6.  บริษัทต้องรายงานความคืบหน้าในการปรับปรุงข้อบกพร่องต่อคณะกรรมการบริษัท/

คณะกรรมการตรวจสอบ ใช่หรือไม่

þ ใช่ r ไม่ใช่

ข้อมูลเพิ่มเติม ในการประชุมคณะกรรมการบริษัทฯ / คณะกรรมการตรวจสอบ
มีวาระของการติดตามการดำเนินการหรือเรื่องสืบเนื่อง

5.7 บริษัทมีนโยบายให้ฝ่ายบริหารต้องรายงานต่อคณะกรรมการบริษัทโดยพลัน ในกรณีที่เกิด

เหตุการณ์ทุจริต หรือสงสัยว่ามีเหตุการณ์ทุจริต มีการปฏิบัติที่ฝ่าฝืนกฎหมาย
และมีการกระทำที่ผิดปกติอื่น ซึ่งอาจกระทบต่อชื่อเสียงและฐานะการเงินของบริษัทอย่างมีนัยสำคัญ
หรือไม่

þ มี r ไม่มี r ไม่มีกรณีดังกล่าว

เอกสารแนบ 4

รายงานการกำกับดูแลกิจการของคณะกรรมการตรวจสอบ ครั้งที่ 4 (2546)

เรียน ท่านผู้ถือหุ้น บริษัท บริการเชื้อเพลิงการบินกรุงเทพ จำกัด (มหาชน)

ที่ประชุมคณะกรรมการบริษัท บริการเชื้อเพลิงการบินกรุงเทพ จำกัด (มหาชน) ครั้งที่ 3/2546
เมื่อวันที่ 8 สิงหาคม 2546 ได้มีมติแต่งตั้งคณะกรรมการตรวจสอบชุดเดิมดำรงตำแหน่งต่อไปอีก 3
ปี นับตั้งแต่วันที่ 27 กันยายน 2546 – วันที่ 26 กันยายน 2549

ในรอบปี 2546 คณะกรรมการตรวจสอบได้จัดให้มีการประชุมทั้งสิ้น 5 ครั้ง
เพื่อพิจารณาประเด็นที่เป็นสาระสำคัญตามภารกิจที่ได้รับมอบหมายจากคณะกรรมการบริษัทฯ
ด้วยความเป็นอิสระ โดยได้เชิญผู้สอบบัญชี และผู้บริหารที่เกี่ยวข้องเข้าร่วมประชุมตามวาระอันควร
ซึ่งมีสาระสำคัญสรุปได้ดังนี้

1.  สอบทานงบการเงินระหว่างกาลและงบการเงินประจำปี 2546 ซึ่งคณะกรรมการตรวจสอบได้
    สอบถามและรับฟังคำชี้แจงจากผู้บริหารและผู้สอบบัญชีจนเป็นที่พอใจ
    จึงมีความเห็นสอดคล้องกับผู้สอบบัญชีว่า
    งบการเงินดังกล่าวมีความถูกต้องตามที่ควรในสาระสำคัญตามมาตรฐานการบัญชีที่รับรองทั่วไป
    รวมทั้งมีการเปิดเผยรายการที่เกี่ยวโยงกันอย่างถูกต้อง และครบถ้วน

2.  สอบทานระบบการควบคุมภายใน ซึ่งคณะกรรมการตรวจสอบมีความเห็นว่า บริษัทฯ
    มีระบบการควบคุมภายในที่เหมาะสม และไม่พบข้อบกพร่องที่เป็นนัยสำคัญ รวมทั้ง
    ยังได้เน้นย้ำให้ ฝ่ายบริหารปรับปรุงระบบการควบคุมภายในให้มีประสิทธิภาพ
    และเหมาะสมกับสภาพแวดล้อมทางธุรกิจอย่างต่อเนื่อง

  นอกจากนี้ ยังได้ขยายขอบเขตการตรวจสอบภายในให้ครอบคลุมหน่วยงานที่เป็นบริษัทย่อย
  และให้ความสำคัญต่อการควบคุมภายในด้านสารสนเทศ
  โดยได้ว่าจ้างที่ปรึกษาภายนอกเข้ามาทำการตรวจสอบและติดตามผล

3.  สอบทานรายการที่เกี่ยวโยงกัน การปฏิบัติตามข้อกำหนดของบริษัทฯ ข้อผูกพันที่บริษัทฯ
    มีไว้กับบุคคลภายนอก และการปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์แห่งประเทศไทย รวมถึงหลักเกณฑ์ของประกาศคณะกรรมการ
    ตลาดหลักทรัพย์แห่งประเทศไทย เรื่อง
    การเปิดเผยข้อมูลและการปฏิบัติการของบริษัทจดทะเบียนในรายการที่เกี่ยวโยงกัน พ.ศ.
    2546 ซึ่งมีผลบังคับใช้ตั้งแต่วันที่ 15 ธันวาคม 2546 และ
    ข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
    รวมทั้งกฎหมายที่เกี่ยวข้องกับธุรกิจของบริษัทฯ ซึ่งคณะกรรมการตรวจสอบมีความเห็นว่า
    ไม่พบประเด็นที่เป็นสาระสำคัญในเรื่องการไม่ปฏิบัติตามหลักเกณฑ์ของรายการที่เกี่ยวโยงกัน
    ข้อกำหนดของบริษัทฯ ข้อผูกพันที่บริษัทฯ มีไว้กับบุคคลภายนอก กฎหมาย และหลักเกณฑ์ข้างต้น

4.  สอบทานแผนการตรวจสอบ ผลการตรวจสอบ
    รวมทั้งสนับสนุนให้มีการพัฒนาความรู้บุคลากรตรวจสอบอย่างต่อเนื่อง
    เพื่อให้การปฏิบัติงานการตรวจสอบภายในเป็นไปตามมาตรฐานสากล
    และยกระดับการตรวจสอบภายในให้มีประสิทธิภาพยิ่งขึ้น

5.  สอบทานระบบการบริหารความเสี่ยง โดยบริษัทฯ ได้เล็งเห็นความสำคัญของการบริหาร
    ความเสี่ยง ซึ่งถือเป็นเครื่องมือการบริหารจัดการที่มีคุณค่า
    และเป็นส่วนสำคัญของการกำกับดูแลกิจการที่ดี
    จึงได้ให้มีการว่าจ้างที่ปรึกษาภายนอกเข้ามาทำการประเมินและกำหนดกลไกการจัดการบริหารความเสี่ยงให้เป็นระบบและมีความสมบูรณ์

6.  คณะกรรมการตรวจสอบ ได้ส่งเสริมให้บริษัทฯ มีระบบการกำกับดูแลกิจการที่ดีอย่างต่อเนื่อง
    โดยในปี 2546 บริษัทฯ ได้ว่าจ้างบริษัท ไทยเรทติ้งแอนด์อินฟอร์เมชั่นเซอร์วิส จำกัด (ทริส)
    ให้เข้ามาทบทวนผลการจัดอันดับการกำกับดูแลกิจการ และบริษัทฯ
    ได้รับการจัดอันดับการกำกับดูแลกิจการที่ดีขึ้นเมื่อเทียบกับปีที่ผ่านมา โดยได้รับการจัดอันดับฯ
    ในระดับ “ดีมาก” จากเดิมที่ได้รับการจัดอันดับฯ ในระดับ “ดีถึงดีมาก”

  นอกจากนี้ บริษัทฯ เป็น 1 ใน 15 บริษัทที่ได้รับรางวัล Best Corporate Governance
  Report ในงาน SET Awards 2003 โดยรางวัลดังกล่าวเป็นรางวัลที่มอบให้กับบริษัท
  จดทะเบียนที่ดีเด่นในด้านการรายงานการปฏิบัติตามหลักการการกำกับดูแลกิจการที่ดี 15 ข้อ
  ในรายงานประจำปี 2545 ของบริษัทฯ รวมทั้งบริษัทฯ ยังได้รับรางวัล Disclosure Report
  Award 2003 จากสำนักงานคณะกรรมการกำกับหลักทรัพย์และตลาดหลักทรัพย์
  เป็นปีที่สองต่อเนื่องกัน
  โดยรางวัลดังกล่าวเป็นรางวัลที่มอบให้กับบริษัทจดทะเบียนที่สมควรได้รับการชมเชย
  และเป็นแบบอย่างที่ดีให้กับบริษัทจดทะเบียนอื่นในเรื่องการจัดทำข้อมูลรายงานประจำปี 2545

  อนึ่ง คณะกรรมการตรวจสอบยังได้จัดให้มีการประเมินผลตนเองของกรรมการตรวจสอบ
  และการประเมินผลคณะกรรมการตรวจสอบ เพื่อเป็นการวัดความมีประสิทธิผลของกรรมการ
  ตรวจสอบและคณะกรรมการตรวจสอบ
  อีกทั้งยังเป็นกลไกที่สำคัญอย่างหนึ่งตามหลักการการกำกับดูแลกิจการที่ดี

สำหรับปี 2547 คณะกรรมการตรวจสอบได้พิจารณาคัดเลือก และเสนอต่อคณะกรรมการบริษัทฯ
แต่งตั้ง นางสาวทิพวัลย์ นานานุวัฒน์ ผู้สอบบัญชีรับอนุญาต เลขทะเบียน 3459 หรือ นางสาวรุ้งนภา
เลิศสุวรรณกุล ผู้สอบบัญชีรับอนุญาต เลขทะเบียน 3516 หรือ นางสาวศิราภรณ์ เอื้ออนันต์กุล
ผู้สอบบัญชีรับอนุญาต เลขทะเบียน 3844 แห่งบริษัท สำนักงาน เอินส์ท แอนด์ ยัง จำกัด
เป็นผู้สอบบัญชีของบริษัทฯ พร้อมด้วยค่าตอบแทนเป็นจำนวนเงินรวม 490,000 บาท
เพื่อนำเสนอที่ประชุมสามัญผู้ถือหุ้นพิจารณาอนุมัติต่อไป โดยคณะกรรมการตรวจสอบมีความเห็นว่า
ที่ผ่านมาผู้สอบบัญชีดังกล่าวได้ปฏิบัติงาน ด้วยความรู้ ความสามารถในวิชาชีพ
และไม่พบข้อบกพร่องแต่อย่างใด กอปรกับค่าตอบแทนที่เสนอมาเป็นอัตราที่เหมาะสม

วันที่ 18 กุมภาพันธ์ 2547

ในนามคณะกรรมการตรวจสอบ

  (นายมนัส ลีวีระพันธุ์)

ประธานกรรมการตรวจสอบ